JACIRA VOTRE AGENT IMMOBILIER
Jacira Semedo tambe konxedu pa Telma ta vive na Paris e é abri si propio empresa imobiliária. Es jovem kré sensibilisa tudo criolus di França ki sta paga renda txeu dimas na casa alugado…
Jacira é conselheira imobiliária e é kre djuda caboverdianos ki sta na França. Segundo é fla; ”Na França sta tcheu alguem ta paga renda alto sabendo kes ten tudo chance di cumpra casa, mas alvez medo di toma crédito ou també falta di informaçao ka sta dexas cumpra casa.”
Odja video: um casal caboverdiano ki Jacira djuda na cumpra ses propio casa na França
Jacira Semedo emigra ku 14 anu pa França, hoji em dia é ta vende apartamentos e vivendas na tudo île de France (també fora di Paris). É nasce e kria na Cabo Verde, pricisamente na zona di Fonte Lima, ki é zona de si mae, si pai é de Ribon Manel.
Es criola konta ma kantu é emigra pa Europa, é komesa studa e é faze curso na area di Negociação e relaçao ku cliente e é finda pa ser um professional commercial na diferentes sector.
Hoje é dicide trabadja pa si conta como conselheira imobiliaria na França interu. ”Nta trabadja em parceria ku diferentes agencias e bancos afim di djuda clientes desde começo ti fim na ses projetos de cumpra casa.
Nha paixao pa kel actividade bem desde ki n cumesa djuda alguns criolus na trata certos assunto administrativo na diferentes area.. N ta djudaba es buska casa pa luga, otru pa cumpra e n ta buskaba financiamento. Tudo isso fazen comprende ma nos patricios e nos irmons africanos sta precisa de tcheu informação nes assunto. A partir de la n cumesa mesmo ta trabadja cu agencia imobiliaria Richesse Immobilière (página Facebook ) ki ta luta pa informa e pa motiva tcheu africanos pa invisti si es ten possibilidade.”
Jacira xplika ma tcheu alguem tem possibilidade di invisti pa es cumpra ses propio casa, mas munti ka ta enfrenta kela, uns pamodi falta di bons informason e outros pamodi es ka gosta di crédito. ”Agora de tudo manera dja nu ben strangeru, dja nu ka teni dia di volta pa nos terra e paga renda é fulha dinhero pa janela. Ntom em vez di paga kel renda, paga bu crédito ki un dia é ta caba pa ser di bo ou di bus fidjos.. Keli é um manera di cria rikeza pa bu goza mas tarde. Sobretudo pa munti jovens ki sta na França, midjor possibilidade di preserva ses futuro é faze investimento imobiliario.”
Pa djuda caboverdianos, Jacira kria si empresa ki é poi nome: JACIRA VOTRE AGENT IMMOBILIER (visita si página de facebook), undi bu ta pode atxa mas informason e tambe la bu pode kontactal, é só bu mandal um mensage, pois é sta disponivel pa ajuda e responde tudo tipo de perguntas.
Serviços ki é ta presta na si empresa é: vendas di vivendas e apartamentos, busca e faze négociations de créditos e de segurança – créditos cu bancos -, e pa kes ki dja cumpra casa ki cré négocia ses créditos e juros tambe é possivel.
Tambe bu ta pode atxa Jacira na si local de trabadju ki ta fika na Montreuil perto di Paris, métro 9, estação Robespierre.
Tel: 0618538820
Email: Tsemedo.richesseimmobiliere@gmail.com
Dika de Jacira: ” Pa tudo nhas patricios ki sta fora de Cabo Verde, ki teni 1 SONHO, nunka pa ka desiste pamodi nada é ka impossivel, é cu persévérance e força ki nu ta consigue. Ka é pamodi nu ka sta na nos terra ki nu ka ta consigue. Justamente é porque, si nu larga nos Cabo Verde pa nu ben pa li pa paises ki alvez ten mas chance, enton é pamodi nu teni desejo de consigue ntom ka nu desiste.”
fra_Latn kea_Latn kea_Latn kea_Latn por_Latn kea_Latn por_Latn kea_Latn kea_Latn kea_Latn por_Latn kea_Latn vec_Latn zho_Hant kea_Latn